係馬提尼克詩人 Aimé Césaire 寫嘅一本書，1950年第一次出版（但係有人以為係1955年）原作係法文（後來譯咗做德文、英文等等）用咗幾十頁嘅篇幅，以馬克思主義嘅角度批判殖民主義，特別係歐洲文明，認為殖民同納粹主義冇分別，又抨擊殖民主義等同 ｢物化｣，除咗被殖民嘅人被人當禽獸之外，亦都同時將殖民者貶低到禽獸級別，認為任何民族之間嘅接觸、物質生活上嘅改善都比唔上殖民主義帶來嘅生靈塗炭。